স্পোর্টস ডেস্ক : ঘরের মাটিতে অনুষ্ঠেয় বিশ্বকাপ বাছাইপর্বে ব্যর্থ হওয়ায় জিম্বাবুয়ে দলের অধিনায়কসহ কোচিং স্টাফদের বরখাস্ত করেছিল দেশটির ক্রিকেট বোর্ড। তারপর থেকে এতোদিন কোচবিহীন অবস্থায় ছিল জিম্বাবুয়ে ক্রিকেট দল। তাই আপাতকালীন সময়ের জন্য ভারতের সাবেক ক্রিকেটার লালচাঁদ রাজপুতকে অন্তর্বর্তীকালীন কোচ হিসেবে নিয়োগ দিয়েছে জিম্বাবুইয়ান ক্রিকেট বোর্ড।সামাজিক মাধ্যম টুইটারে নিজেদের অফিশিয়াল একাউন্ট থেকে এই খবর প্রকাশ করে জিম্বাবুইয়ান ক্রিকেট বোর্ড। লালচাঁদকে অন্তর্বর্তীকালীন প্রধান কোচের নিয়োগের সেই টুইটে তারা লিখে, ‘ভারতের লালচাঁদ রাজপুতকে অন্তর্বর্তীকালীন প্রধান কোচ হিসেবে নিয়োগ দিয়েছে জেসি (জিম্বাবুয়ে ক্রিকেট)। ৫৬ বছর বয়সী এই সাবেক ভারতীয় ক্রিকেট উচ্চ শিক্ষিত এবং প্রচুর অভিজ্ঞতাসম্পন্ন। ২০০৭ সালে প্রথম বিশ্ব টি-টোয়েন্টি আসরে ভারতীয় ক্রিকেট দলের দায়িত্বে ছিলেন তিনি। আমরা তাকে শুভকামনা জানাই।’